
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums Ministru kabineta 2022. gada 5. aprīļa noteikumos Nr. 217 "E-lietas platformas datu apstrādes noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2022. gada 5. aprīļa noteikumos Nr. 217 "E-lietas platformas datu apstrādes noteikumi"" (turpmāk – Projekts) izstrādāts pēc Tieslietu ministrijas iniciatīvas, lai Ieslodzījuma vietu pārvalde (turpmāk – Pārvalde), ņemot vērā tai pieejamos resursus un tehniskos risinājumus, varētu nodrošināt identifikācijas līdzekļu izsniegšanu apcietinātajiem un notiesātajiem (turpmāk – ieslodzītais) piekļūšanai E-lietas portālam.
1.2. Mērķis
Mērķa apraksts
Projekta mērķis ir noteikt, ka Pārvaldei no 2027. gada 1. janvāra ir pienākums nodrošināt identifikācijas līdzekļu izsniegšanu ieslodzītajiem, lai tie varētu piekļūt
E-lietas portālam.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Viens no E-lietas platformas koplietošanas risinājumiem ir E-lietas portāls, kas dod iespēju procesā iesaistītajai personai izvēlēties to kā saziņas veidu ar procesa virzītāju vai tiesu. E-lietas portāls nodrošina iespēju iepazīties ar informāciju, kā arī izvēlēties un aizpildīt konkrēta veida veidlapas, tādējādi ievērojami atvieglojot personai savu tiesību ātrāku un ērtāku realizēšanu. Vienlaikus E-lietas portāls padara procesus pārskatāmākus, efektīvākus un lētākus.
Saskaņā ar Procesu norises elektroniskā vidē valsts platformas likuma 10. panta pirmo daļu procesā iesaistītā persona, izmantojot e-lietas portālu, piekļūst E-lietas datiem un ievada E-lietas datus saskaņā ar procesu normatīvajiem aktiem. Savukārt procesu normatīvie akti nosaka:
– Administratīvās atbildības likuma Pārejas noteikumu 14. punkts noteic, ka šā likuma 302. pantu nepiemēro administratīvā pārkāpuma procesā iestādē un sodu izpildē, kā arī attiecībā uz personām, kas atrodas ieslodzījuma vietā, līdz 2025. gada 31. decembrim.
– Kriminālprocesa likuma Pārejas noteikumu 79. punkts noteic, ka, nodrošinot iespēju iepazīties ar krimināllietas materiāliem personai, kura atrodas ieslodzījuma vietā, procesa virzītājs ņem vērā ieslodzījuma vietas tehnisko nodrošinājumu.
– Administratīvā procesa likuma Pārejas noteikumu 23. punktā noteikts, ka tiesa vai tiesnesis, nodrošinot personai, kura atrodas ieslodzījuma vietā, iespēju iepazīties ar administratīvās lietas materiāliem, ņem vērā ieslodzījuma vietas tehnisko nodrošinājumu.
– Civilprocesa likuma 56. panta 2.1daļa noteic, ka tiesas dokumentus nosūta elektroniski, ievērojot šādu secību:
1) tiešsaistes sistēmā, ja adresāts paziņojis tiesai, ka piekrīt saziņai ar tiesu izmantot tiešsaistes sistēmu;
2) uz adresāta norādīto elektroniskā pasta adresi, ja adresāts paziņojis tiesai, ka piekrīt saziņai ar tiesu izmantot elektronisko pastu;
3) uz adresāta oficiālo elektronisko adresi.
Savukārt šī panta 2.3 daļa noteic, ka fiziskajai personai ir pienākums būt sasniedzamai tiešsaistes sistēmā, tās norādītajā elektroniskā pasta adresē vai oficiālajā elektroniskajā adresē, ja fiziskā persona piekritusi elektroniskai saziņai ar tiesu, deklarētās dzīvesvietas adresē, deklarācijā norādītajā papildu adresē vai šīs personas norādītajā citā adresē saziņai ar tiesu.
Tātad no iepriekš minētajiem normatīvajiem aktiem izriet, ka pie noteiktiem apstākļiem iespēja iepazīties ar lietas materiāliem un procesuālajiem dokumentiem
E-lietas portālā jānodrošina arī ieslodzītajiem. Tāpēc saskaņā ar 2022. gada 5. aprīļa noteikumu Nr. 217 "E-lietas platformas datu apstrādes noteikumi" (turpmāk – Noteikumi Nr. 217) 18. punktu attiecībā uz personām, kuras atrodas ieslodzījuma vietā, šo noteikumu 6., 6.1 un 6.2 punkts piemērojams, sākot ar 2026. gada 1. janvāri.
Cita starpā Noteikumi Nr. 217 nosaka arī personas identifikācijas nosacījumus E-lietas portālā. Noteikumu Nr. 217 6. punkts paredz, ka lietotājs identificējas e-lietas portālā, izmantojot kvalificētus paaugstinātas drošības elektroniskās identifikācijas līdzekļus, bet, ja tādu nav, izmantojot kvalificētus elektroniskās identifikācijas līdzekļus vai valsts un pašvaldības iestādē izsniegtus identifikācijas līdzekļus – lietotājvārdu un paroli. Saskaņā ar Noteikumu Nr. 217 6.1 punktu valsts un pašvaldības iestādē amatpersona vai norīkotais darbinieks pārliecinās par lietotāja identitāti klātienē un izsniedz uz 24 mēnešiem identifikācijas līdzekļus – lietotājvārdu un paroli. Lietotājs valsts un pašvaldības iestādē sākotnēji izsniegto paroli nomaina septiņu dienu laikā pēc izsniegšanas, pirmo reizi identificējoties e-lietas portālā. Savukārt Noteikumu Nr. 217 6.2 punkts noteic dažādas piekļuves tiesības E-lietas portāla lietotajiem atkarībā no personas identificēšanas veida E-lietas portālā.
Tā kā ieslodzīto rīcībā neatrodas kvalificēti paaugstinātas drošības elektroniskās identifikācijas līdzekļi vai tehniskie risinājumi to izmantošanai, ieslodzītie E-lietas portālam var piekļūt tikai izmantojot Pārvaldes izsniegtos identifikācijas līdzekļus – lietotājvārdu un paroli. Pārvaldes izsniegto paroli ieslodzītajam, pirmo reizi pieslēdzoties sistēmai, būs jānomaina pret sevis izvēlēto paroli, savukārt izsniegtais lietotājvārds paliks nemainīgs.
Problēmas un risinājumi
Problēmas apraksts
Šobrīd Pārvalde īsteno Eiropas Savienības Atveseļošanas un noturības mehānisma plāna 2. komponentes "Digitālā transformācija" reformas 2.1.2.r "Valsts IKT resursu izmantošanas efektivitātes un sadarbspējas paaugstināšana" investīcijas 2.1.2.1.i. "Pārvaldes centralizētās platformas un sistēmas" projektu Nr. 2.1.2.1.i.0/1/23/I/VARAM/002 "E-lietas programma – izmeklēšanas un tiesvedības procesu pilnveide – 2. posms" (turpmāk – Projekts). Viena no Projekta aktivitātēm ir ieslodzītās personas e-vides izveidošana (Ieslodzītā digitālais kabinets (IDK)), nodrošinot ieslodzītajiem iespēju elektroniskā veidā piekļūt ieslodzītās personas lietai (E-lietas portālā). Šobrīd Pārvalde ir izstrādājusi IDK. IDK paredz, ka ieslodzītais identificējas E-lietas portālā, izmantojot Pārvaldes izsniegtos identifikācijas līdzekļus (divfaktoru autentifikācija) – lietotājvārdu, paroli un kodu karti – un var piekļūt normatīvajos aktos noteiktiem lietas materiāliem un procesuālajiem dokumentiem pārlūkojamā veidā (skatīšanās režīms). Ieslodzītais, pirmo reizi pieslēdzoties IDK, izmantos Pārvaldes izsniegto lietotājvārdu, paroli un kodu karti. Pēc tam, kad ieslodzītais pirmo reizi pieslēgsies IDK, viņam būs jānomaina Pārvaldes izsniegtā parole pret sevis izvēlēto paroli, savukārt izsniegtais lietotājvārds paliks nemanīgs visu IDK lietošanas laiku. Ieslodzītais, pieslēdzoties E-lietas portālam caur IDK, izmantos to pašu kodu karti, kuru izmantoja pieslēdzoties IDK. Lietotājvārdu un paroli atkārtoti ieslodzītājam nevajadzēs ievadīt, pieslēdzoties E-lietas portālam. Ja ieslodzītais pazaudēs kodu karti, Pārvalde izsniegs viņam jaunu kodu karti, bet, ja ieslodzītais būs aizmirsīs sevis izveidoto paroli, tad nākošajā IDK pieslēgšanas reizē viņam tiks izsniegta Pārvaldes (administratora) veidota parole, kuru ieslodzītajam pieslēgšanas brīdī būs jānomaina pret sevis izvēlētu paroli. Tiek paredzēts, ka ieslodzītais ar divfaktoru autorizāciju pieslēdzas IDK, kam piekļūt var tikai ar ieslodzījuma vietās esošām speciāli konfigurētām ierīcēm, kurām būs specifikas IP adreses un nepieciešamības gadījumā varēs izmantot arī citus ar šīm fiziskajām ierīcēm saistītus identifikatorus. Brīdī, kad no šīs ierīces notiks pieslēgšanās E-lietas portālam, IDK automātiski, izmantojot tehnisko lietotāju vai līdzīgā veidā, nodos personu identificējošu informāciju par personu, kas pieslēdzas E-lietas portālam. E-lietas portāls apstiprinās identifikāciju un izveidos piekļuvi E-lietas portālam, piekļuves tiesības pielīdzinot situācijai, kad lietotājs pieslēdzas ar iestādes izsniegtu lietotājvārdu un paroli.
Papildus, izmantojot IDK, ieslodzītajiem ir iespēja iesniegt noteikta veida pieteikumus ieslodzījuma vietas administrācijai, piemēram, pieteikums par pieņemšanu pie amatpersonas, pieteikums ar lūgumu izsaukt tehnisko darbinieku u.c., iepazīties ar savu resocializācijas plānu, ar informāciju par piešķirtajiem pamudinājumiem, veiktajiem pārkāpumiem, piemērotiem disciplinārsodiem, iegūt informāciju par atbrīvošanas datumu, kā arī datumu, kad var pretendēt uz soda izciešanas režīma mīkstināšanu, pirmstermiņa atbrīvošanu u.c. 
Lai nodrošinātu izstrādātā IDK aprobēšanu, ir veikti priekšdarbi IDK pilotprojekta uzsākšanai Rīgas Centrālcietumā:
1) veikts telpas remonts un telpa aprīkota ar mēbelēm;
2) iegādāta datortehnika (4 (četri) datori ar papildaprīkojumu;
3) veikta vājstrāvas tīkla izbūve.
Pilotprojekta realizēšana Rīgas Centrālcietumā ir nepieciešama, lai praksē pārbaudītu IDK iespējas nodrošināšanai nepieciešamo personāla noslodzi, iekšējos procesus ieslodzījuma vietā un ieslodzīto IDK izmantošanas paradumus, lai plānotu nepieciešamo piekļuves apjomu.
Pārvalde ir izvērtējusi telpu pieejamību arī pārējās ieslodzījuma vietās optimālai piekļuvei IDK. Lai nodrošinātu IDK darbību nepieciešamajā apjomā, Pārvaldei nepieciešama infrastruktūras un tīklu pārbūve un datortehnika. Tādējādi nepieciešams papildu laiks, lai ieviestu praksē tehnisko risinājumu E-lietas portāla piekļūšanai.
Tāpat jāņem vērā, ka 2026. gadā darbību uzsāks Liepājas cietums, kurā iekšējie procesi būs atšķirīgi no pārējām ieslodzījuma vietām un tehnisko risinājumu. E-lietas portāla piekļūšanai būs vieglāk realizēt, ņemot vērā gan jauno infrastruktūru, gan būvniecībā izmantoto tehnoloģiju priekšrocības uzraudzības, apsardzes un drošības jomā. Pēc jaunā Liepājas cietuma darbības uzsākšanas ir plānots slēgt arī dažas ieslodzījuma vietas. Līdz ar to nav lietderīgi ieguldīt resursus tajās ieslodzījuma vietās, kuras tiks slēgtas.
Ievērojot minēto, ir jānosaka jauns termiņš, no kura Pārvalde nodrošina Noteikumu Nr. 217 18. punktā norādīto visām personām, kas atrodas ieslodzījuma vietās.
Risinājuma apraksts
Pārvalde līdz 2027. gada 1. janvārim piekļuvi E-lietas portālam ieslodzījuma vietās nodrošinās pakāpeniski pilotprojekta ietvaros, ņemot vērā ieslodzījuma vietu tehnisko nodrošinājumu, bet sākot ar 2027. gada 1. janvāri piekļuvi E-lietas portālam nodrošinās visiem ieslodzītajiem.
Ievērojot minēto, nepieciešams precizēt Noteikumu Nr. 217 18. punktu, nosakot, ka attiecībā uz personām, kuras atrodas ieslodzījuma vietā, Noteikumu Nr. 217 6., 6.1 un 6.2 punkts piemērojams, sākot ar 2027. gada 1. janvāri.
Vai ir izvērtēti alternatīvie risinājumi?
Jā
Apraksts
2024. gada 23. oktobrī notika diskusija star Pārvaldi un Viedās administrācijas un reģionālās attīstības pārstāvjiem par ID kartes izmantošanu, lai ieslodzītais varētu pieslēgties E-lietas portālam ieslodzījuma vietās. Pārvalde diskusijas laikā izskaidroja, ka saskaņā ar Latvijas sodu izpildes kodeksa un Apcietinājumā turēšanas kārtības likuma normām ieslodzītajam nav atļauts glabāt pie sevis personu apliecinošus dokumentus (pasi un personas apliecību). Uzņemot personu ieslodzījuma vietā, viņai tiek iekārtota personas lieta, kurai pievieno arī konkrētas personas personu apliecinošu dokumentu vai citas ziņas vai dokumentus, kas apliecina personas identitātes pārbaudi, ja personas rīcībā nav personu apliecinoša dokumenta. Kamēr persona atrodas ieslodzījuma vietā, viņai netiek izsniegts personu apliecinošs dokuments turpmāk minēto apsvērumu dēļ. Pirmkārt, ja pie ieslodzītā atrodas personu apliecinošs dokuments, tas var sekmēt viņa bēgšanu no ieslodzījuma vietas, piemēram, viņam ir iespēja nopirkt lidmašīnas vai prāmja biļeti, šķērsot Latvijas robežu pa sauszemi. Otrkārt, ieslodzītais var izmantot gan savu personu apliecinošu dokumentu, gan cita ieslodzītā personu apliecinošu dokumentu pretlikumīgu darbību veikšanai, piemēram, noformēt kredītus, reģistrēt fiktīvus uzņēmumus, veikt krāpnieciskas darījumus u.c. Līdz ar to, nav pieļaujams, lai ieslodzītie pieslēgtos E-lietas portālam, izmantojot personas apliecību (ID karti).
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Ieslodzījuma vietu pārvaldes nodarbinātos
ieslodzītos
Ietekmes apraksts
Projekts tiešā veidā ietekmē ieslodzītos, jo paredz, ka tiem identifikācijas rīki piekļuvei E-lietas portālam tiks izsniegti sākot ar 2027.gada 1. janvārī, tātad līdz šim termiņam viņiem nebūs iespējas piekļūt E-lietas portālam un iepazīties tajā ar lietas materiāliem. Tāpat Projekts tiešā veidā ietekmē Pārvaldes nodarbinātos, jo paredz tiem jaunu pienākumu, proti, sākot ar 2027. gada 1. janvāri tiem būs pienākums izsniegt ieslodzītajiem identifikācijas rīkus piekļuvei E-lietas portālam.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu normu izpilde tiks nodrošināta Tieslietu ministrijai (Ieslodzījuma vietu pārvaldei) piešķirto valsts budžeta līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Ieslodzījuma vietu pārvalde, Tieslietu ministrija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
No 2025.gada 2.oktobra līdz 2025.gada 16.oktobrim projekts tika nodots publiskajai apspriešanai. Sabiedrības pārstāvju viedokļi netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Tieslietu ministrija
Ieslodzījuma vietu pārvalde
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Ieslodzītajiem ir iespēja iepazīties ar lietas materiāliem un citiem procesuālajiem dokumentiem tikai papīra formātā. Turklāt ieslodzītā iepazīšanas procesā ar papīra formāta dokumentiem ir iesaistīts liels personāla resurss, kurš nodrošina, lai papīra formāta dokumenti nonāktu līdz konkrētam ieslodzītajam. Nodrošinot ieslodzītajiem iespēju elektroniskā veidā piekļūt lietas materiāliem un citiem procesuālajiem dokumentiem E-lietas portālā, tiks samazināts papīra dokumentu apjoms un būs iespēja novirzīt personāla resursu citu pienākumu veikšanai.  

	6. Tiks veikta iekšējo institūcijas procesu digitalizācija
	Jā
	Ieslodzītajiem ir iespēja iepazīties ar lietas materiāliem un citiem procesuālajiem dokumentiem tikai papīra formātā. Savukārt Projekts paredz, ka ieslodzītajiem būs nodrošināta iespēja elektroniskā veidā piekļūt lietas materiāliem un citiem procesuālajiem dokumentiem E-lietas portālā.

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Ieslodzītajiem tiks nodrošināta iespēja iepazīties ar lietas materiāliem un procesuālajiem dokumentiem E-lietas portālā.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Tiks izveidots Ieslodzītā digitālais kabinets, kas nodrošinās ieslodzītajiem arī iespēju elektroniskā veidā piekļūt E-lietas portālam.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Ieslodzītā piekļuve E-lietas portālam, izmantojot Pārvaldes izsniegtus identifikācijas līdzekļus, nodrošina personu, kuru dati tiks apstrādāti E-lieta portālā, datu drošību.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

